ग्रेट लेक्स

ग्रेट लेक्स (; भव्य सरोवरे) ही उत्तर अमेरिका खंडाच्या ईशान्य भागात अमेरिकेची संयुक्त संस्थाने व कॅनडा देशांच्या सीमेवरील गोड्या पाण्याची मोठी सरोवरे आहेत. ग्रेट लेक्समध्ये मिशिगन सरोवर, ह्युरॉन सरोवर, ईरी सरोवर, सुपिरियर सरोवर व ओन्टारियो सरोवर ह्या ५ सरोवरांचा समावेश होतो. एकत्रितपणे ग्रेट लेक्स हा पृथ्वीवरील क्षेत्रफळाच्या दृष्टीने सर्वात मोठा तर घनफळाच्या दृष्टीने दुसऱ्या क्रमांकाचा (रशियातील बैकाल सरोवराखालोखाल) मोठा गोड्या पाण्याचा संचय आहे. ग्रेट लेक्सच्या पृष्ठभागाचे क्षेत्रफळ २,०८,६१० चौरस किमी व घनफळ २२,५६० घन किमी इतके आहे. जगातील एकूण गोड्या पाण्यापैकी २१ टक्के पाणी ग्रेट लेक्समध्ये एकवटले आहे.

 भूगोल 
अमेरिकेची संयुक्त संस्थाने व कॅनडाच्या सीमेवरील ही पाच भव्य सरोवरे एकमेकांना नैसर्गिकरित्या जोडली गेली आहेत. ह्यामुळे उत्तर अमेरिकेच्या मध्य भागापासून अटलांटिक महासागरापर्यंत पाण्याची एकसंध कडी निर्माण झाली आहे. सुपिरियर सरोवर ते ह्युरॉन-मिशिगन सरोवर ते ईरी सरोवर ते ओन्टारियो सरोवर असा पाण्याचा प्रवाह आहे. ओन्टारियो वगळता इतर चारही सरोवरांची उंची साधारण सारखी आहे तर ओन्टारियो सरोवराची उंची तुलनेत बरीच कमी आहे. ईरी सरोवर ते ओन्टारियो सरोवर ह्या प्रवाहामध्ये नायगारा धबधबा स्थित असल्यामुळे ह्या टप्प्यात जलवाहतूक शक्य नाही.
 तपशील 
ईरी सरोवरह्युरॉन सरोवरमिशिगन सरोवरओन्टारियो सरोवरसुपिरियर सरोवर पृष्ठ क्षेत्रफळ      पाण्याचे घनफळ      उंची      सरासरी खोली      कमाल खोली      प्रमुख शहरे बफेलोक्लीव्हलंडईरीटॉलिडो आल्पेनाबे सिटीपोर्ट ह्युरॉनसार्निया शिकागोगॅरीग्रीन बेमिशिगन सिटीमिलवॉकीमस्केगनट्रॅव्हर्स सिटी हॅमिल्टनकिंगस्टनमिसिसागारॉचेस्टरटोरॉंटो डुलुथमार्केसॉल्ट सेंट मरीसुपिरियर
 ग्रेट लेक्सची तुलनात्मक सरासरी उंची, खोली व पाण्याचे घनफळ टिपा: प्रत्येक आयताचे क्षेत्रफळ सरोवराच्या घनफळाच्या प्रमाणाचे आहे. संदर्भ: ईपीए

 सीमा 
इवलेसे|उजवे|शिकागो हे ग्रेट लेक्स परिसरातील सर्वात मोठे शहर आहे.
इवलेसे|उजवे|टोरॉंटो हे ग्रेट लेक्स परिसरातील दुसऱ्या क्रमांकाचे मोठे शहर आहे.
इवलेसे|डेट्रॉईट हे ग्रेट लेक्स परिसरातील तिसऱ्या क्रमांकाचे मोठे महानगर आहे
ग्रेट लेक्सच्या भोवताली कॅनडाचा ओन्टारियो हा प्रांत व अमेरिकेची मिनेसोटा, विस्कॉन्सिन, इलिनॉय, इंडियाना, मिशिगन, ओहायो, पेनसिल्व्हेनिया आणि न्यू यॉर्क ही राज्ये आहेत. मिशिगन सरोवर वगळता इतर चारही सरोवरांमधून अमेरिका व कॅनडाची सीमा ठरवली गेली आहे. मिशिगन सरोवर पूर्णपणे अमेरिकेच्या अंतर्गत आहे.

 नद्या 
 शिकागो नदी
 सेंट मेरीज नदी - सुपिरियर सरोवराल ह्युरॉनसोबत जोडते.
 सेंट क्लेअर नदी - ह्युरॉन सरोवराला सेंट क्लेअर सरोवरासोबत जोडते.
 डेट्रॉईट नदी - सेंट क्लेअर सरोवराला ईरी सरोवरासोबत जोडते.
 नायगारा नदी - ईरी सरोवराला ओन्टारियो सरोवरासोबत जोडते.
 सेंट लॉरेन्स नदी - ओन्टारियो सरोवराला अटलांटिक महासागरासोबत जोडते.

 संदर्भ 

 बाह्य दुवे 







वर्ग:अमेरिकेचा भूगोल
वर्ग:कॅनडाचा भूगोल
वर्ग:सरोवरे